Naziv obveznika: OPĆINA PIĆAN                                     Broj RKP-a: 35319
Sjedište obveznika: 52332 Pićan                                      Matični broj: 02601362
Adresa sjedišta obveznika: Pićan 40                   	      OIB: 30638625602
Razina: 23                                                          		      Šifra djelat. prema NKD-u 2007:8411
Razdjel:000                                                   
Šifra županije: 18
Šifra općine: 330                                                                                                        
IBAN:HR0724070001833000003


Proračunski korisnik: Dječji vrtić „Lišnjak“
Broj RKP-a: 51773
Matični broj: 05325315
OIB: 33562962067
Šifra djelatnosti: 8510

B I L J E Š K E
UZ KONSOLIDIRANE
FINANCIJSKE IZVJEŠTAJE ZA RAZDOBLJE
01.01.-31.12.2023.


Općina Pićan osnovana je 1993. godine Zakonom o područjima županija, gradova i općina u Republici Hrvatskoj  za područje više naseljenih mjesta koja predstavljaju prirodnu, gospodarsku i društvenu cjelinu, a povezana su zajedničkim interesima stanovništva. U svom samoupravnom djelokrugu obavlja poslove lokalnog značenja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima.  
	Obveza sastavljanja financijskih izvještaja u sustavu proračuna propisana je odredbama Zakona o proračunu (NN 144/21), a Pravilnikom o financijskom izvještavanju u proračunskom računovodstvu (NN 37/22) propisani su obrasci, njihov sadržaj i oblik financijskih izvještaja. Prema članku 14. Pravilnika, bilješke predstavljaju dopunu podataka uz financijske izvještaje.
Općina Pićan u svojoj nadležnosti od 01.12.2020. godine ima dječji vrtić „Lišnjak“. Vrtić radi na dvije lokacije: Pićan i Tupljak te ima 4 skupine: jasličku i tri vrtićke. Vrtić ima svoj statut, poslovnik o radu upravnog vijeća, program rada i pravilnik o radu, a glavna djelatnost mu je briga i skrb o djeci predškolske dobi.
Odgovorna osoba proračunskog korisnika je ravnateljica Kristina Čule.      
Odgovorna osoba proračuna je načelnik Dean Močinić.             
Odgovorna osoba za sastavljanje konsolidiranih financijskih izvještaja je Samanta Floričić Fonović - stručni suradnik za poslove proračuna, računovodstva i financije.






BILJEŠKE UZ PR-RAS

1. Šifra 6 – Prihodi poslovanja Općine Pićan za 2023. godinu iznose 1.656.639,58
eura, a prihodi poslovanja dječjeg vrtića “Lišnjak” 328.204,62 eura, odnosno 62.040,04 eura (umanjeni za doznačena sredstva osnivača, odnosno Općine Pićan). Ukupan konsolidiran iznos prihoda poslovanja iznosi 1.718.679,62 eura. U odnosu na 2022. godinu ostvareni su veći prihodi poslovanja u iznosu od 333.056,40 eura, i većinskim dijelom odnose se na povećanje prihoda poslovanja Općine Pićan. Povećani prihodi poslovanja dječjeg vrtića Lišnjak odnose se na doznačena sredstva osnivača i na prihode od roditelja zbog povećanja cijene vrtića. Općina Pićan je proračunskom korisniku u odnosu na prethodnu godinu doznačila 48.764,62 eura više.

2. Šifra 6526 – ostali nespomenuti prihodi dječjeg vrtića “Lišnjak” iznose 53.355,30
eura, a odnose se na participaciju roditelja za boravak djece u vrtiću I u odnosu na prethodnu godinu veći su za 3.790,77 eura zbog povećanja cijene. Preostali iznos od 5.787,66 eura odnosi se na prihode Općine Pićan i to na prihod od prodaje vode, na namjenska sredstva za sanaciju deponija Cere. Ukupni konsolidirani ostali nespomenuti prihodi iznose 59.142,96 eura. 

3. Šifra 66 – prihodi od prodaje proizvoda i robe te pruženih usluga, prihodi od
donacija te povrati po protestiranim jamstvima iznose ukupno u konsolidiranom izvještaju 45.138,91 eura. Prihodi tekućih donacija Općine Pićan iznose 45.068,91 eura, a samo 70,00 eura odnosi se na prihod dječjeg vrtića “Lišnjak”. 

Općina Pićan je svom proračunskom korisniku dječjem vrtiću “Lišnjak” u 2023. godini uplatila sredstva u iznosu od 266.164,58 eura za financiranje redovne djelatnosti, 48.764,62 eura više nego u 2022. godini. Više su isplaćena sredstva za financiranje redovne djelatnosti za pokriće manjka prethodnih godina te zbog povećanih redovnih troškova.

4. Šifra 3 – rashodi poslovanja Općine Pićan iznose 1.201.000,56 eura, umanjeni za 
doznačena sredstva dječjem vrtiću iznose 934.835,98 eura. Rashodi poslovanja dječjeg vrtića “Lišnjak” u 2023. godini ostvareni su u iznosu od 313.940,72 eura pa je konsolidirani iznos rashoda poslovanja u 2023. godini 1.248.776,70 eura. U odnosu na prethodnu godinu rashodi poslovanja veći su za 161.940,45 eura, a povećanje se većim dijelom odnosi na rashode za zaposlene i materijalne rashode.

5. Šifra 4 – rashodi za nabavu nefinancijske imovine Općine Pićan iznose
286.932,97 eura, a dječjeg vrtića 14.014,40 eura, ukupni konsolidirani iznos rashoda za nabavu nefinancijske imovine iznosi 300.947,37 eura.

Općina Pićan je 2023. godinu zaključila s viškom prihoda i primitaka raspoloživim u budućem razdoblju u iznosu od 180.572,67 eura, a dječji vrtić je proračunsku godinu zaključio s manjkom prihoda i primitaka u iznosu od 19.377,22 što znači da je konsolidirani iznos viška prihoda i primitaka 161.195,45 eura.




BILJEŠKE UZ OBRAZAC BILANCE 

1. Šifra B001 - Ukupna imovina Općine Pićan i dječjeg vrtića “Lišnjak”  na dan
31.12.2023. godine iznosi 8.986.763,03 eura, a čine je nefinancijska imovina Općine Pićan u iznosu od 8.539.520,72 eura, financijska imovina Općine Pićan u iznosu od 420.230,78 eura, nefinancijska imovina dječjeg vrtića “Lišnjak” u iznosu od 18.430,32 eura te financijska imovina dječjeg vrtića u iznosu od 8.581,21 eura.

2. Šifra 16 –  ukupna potraživanja za prihode poslovanja iznose 28.929,66 eura, a na
proračunskog korisnika dječji vrtić “Lišnjak” odnosi se iznos od 2.193,42 eura. To je iznos koji se odnosi na potraživanje od roditelja za sufinanciranje boravka djece u dječjem vrtiću.

3. Šifra 2 – ukupne konsolidirane obveze Općine Pićan i dječjeg vrtića iznose
707.534,91 eura. Od ukupnog iznosa obveza na Općinu Pićan spada 677.739,79 eura, a na dječji vrtić 29.795,12 eura. Obveze dječjeg vrtića odnose se na nedospjele obveze za zaposlene (plaća za 12.2023.g.) i materijalne rashode, a obveze Općine Pićan odnose se na obveze za zaposlene, obveze za materijalne i financijske rashode, obveze za naknade građanima i kućanstvima te ostale tekuće obveze. Najveći udio obveza u iznosu od 515.957,93 eura odnosi se na nedspjele obveze za kredite Općine Pićan za izgradnju Vatrogasnog doma i rekonstrukciju javne rasvjete.


BILJEŠKE UZ OBRAZAC RAS-FUNKCIJSKI

Rashodi razreda 3 i 4 razvrstani su prema namjeni-funkciji. Ukupni konsolidirani rashodi za 2023. godinu iznose 1.549.724,07 eura. Rashodi razreda 3 i 4 Općine Pićan umanjeni za šifru 367 – prijenos proračunskom korisniku iznose 1.221.768,95 eura, a dječjeg vrtića “Lišnjak” 327.955,12 eura.


BILJEŠKE UZ OBRAZAC P-VRIO

Svi podaci iskazani u obrascu P-VRIO odnose se na promjene u vrijednosti i obujmu imovine Općine Pićan, a odnose se na evidentiranje i uskladu imovine prema registru nekretnina.

BILJEŠKE UZ OBRAZAC OBVEZE

1. Šifra V001 – stanje obveza na dan 01.01.2023. – stanje obveza Općine Pićan na dan
01.01.2023. godine iznosilo je 644.649,24 eura, a dječjeg vrtića “Lišnjak” 24.684,56 eura pa je ukupni konsolidirani iznos obveza na dan 01.01.2023. godine iznosio  669.333,80 eura.

2. Šifra V006 – stanje obveza na kraju izvještajnog razdoblja iznosi 707.534,91 eura. 
Obveze Općine Pićan iznose 677.739,79 eura, a dječjeg vrtića 29.795,12 eura.
Tijekom 2023. godine obveze su povećane 1.446.597,49 eura, a podmirene u iznosu od 1.408.396,38 eura.

3. Šifra V007 – stanje dospjelih obveza na kraju izvještajnog razdoblja iznosi
27.912,94 eura. Dospjele obveze Općine Pićan iznose 22.408,78 eura, a dječjeg vrtića 5.504,16 eura.

4. Šifra V009 – stanje nedospjelih obveza na kraju izvještajnog razdoblja iznosi
679.621,97 eura. Nedospjele obveze Općine Pićan iznose 655.331,01 eura, od čega se iznos od 515.957,96 eura odnosi na obveze za financijsku imovinu, odnosno povrat kredita za izgradnju vatrogasnog doma i rekonsrukciju javne rasvjete. Nedospjele obveze dječjeg vrtića “Lišnjak” iznose 24.290,96 eura i odnose se na obveze za rashode poslovanja.

U Pićnu, 28.02.2024.


Osoba za kontaktiranje:						Zakonski zastupnik:

Floričić Fonović Samanta						Močinić Dean



Telefon: 052/887 - 048




